ஏழு மாதம் வரை இரவு பகல் வேலை. டௌன்ஷிப்பை விட்டு வெளியே செல்லவேண்டிய தேவையே இல்லாமல் அல்லது அதற்கு நேரமே இல்லாமல் பணி ரொம்பவும் கடினமாக இருந்தது. புதிய மேலாளர் எங்களை சாறு பிழிந்துகொண்டிருந்தார். எங்கள் கணினி நிறுவனத்தின் மேலிடமும் இந்த ஒப்பந்தப்புள்ளி ரொம்பவும் முக்கியம் எனவும் இந்த ப்ராஜக்டின் வெற்றியைக் கொண்டு குஜராத் அரசிடம் பல புதிய ப்ராஜக்டுகள் பெற வேண்டும் என்றும் அதனால் மேலும் அழுத்தம் கொடுத்து வேலை வாங்கினார்கள்.